BG ECB -PUBLIC  
 
СТАНОВИЩЕ НА ЕВРОПЕЙСКАТА ЦЕНТРАЛНА БАНКА  
от 22 декември  2020 година  
относно взаимодействието между Европейската централна банка и Българската народна 
банка в рамките на тясното сътрудничество в единния надзорен механизъм  
(CON/2020/ 36) 
 
Въведение и правно основание  
На 10 декември 2020 г. Европейската централна банка (ЕЦБ) получи искане от Министъра на 
финансите на Република България за становище относно проект на Закон за изменени е и 
допълнение на Закона за кредитните институции (наричан по- долу „законопроектът“)1. 
ЕЦБ е компетентна да даде становище на основание член 127, параграф 4 и член 282, параграф 5 
от Договора за функционирането на Европейския съюз и член 2, параграф 1, шесто тире от 
Решение 98/415/ЕО на Съвета2, тъй като законопроектът се отнася до правилата, приложими за 
финансовите институции, доколкото те съществено влияят върху стабилността на финансовите 
институции и пазарите, и до задачите на ЕЦБ във връзка с пруде нциалния надзор над кредитните 
институции съгласно член 127, параграф 6 от Договора. Управителният съвет прие настоящото 
становище съгласно член 17.5, първо изречение от Процедурния правилник на Европейската 
централна банка.  
 
1. Цел на законопроекта  
Както се посочва в искането за консултация, законопроектът има за цел да осигури гладкото 
взаимодействие между ЕЦБ и Българската народна банка (БНБ) в рамките на тясното 
сътрудничество в единния надзорен механизъм (ЕНМ).  Със законопроекта се предлага да се 
измени З аконът за кредитните институции3, inter alia, по отношение на следните въпроси.  
1.1 Право на изслушване в надзорни процедури и уведомяване за решения на БНБ  
Със законопроекта се предлага да се предвиди изрично кредитните институции да имат 
право на изслушване по проекти на решения на БНБ за изпълнение на инструкции на ЕЦБ 
по отношение на значими институции4 и по проекти на решения на БНБ по отношение на по-
малко значими кредитни институции5. Предложеният срок за упражняване на правото на 
изслушване е 14 дни от датата на уведомлението, освен в случаите на издаване или 
                                                 
1  Закон за изменение и допълнение на Закона за кредитните институции.  
2  Решение 98/415/EО на Съвета от 29 юни 1998 г. за консултирането на националните власти с Европейската 
централна банка по отношение на проектите за законодателни разпоредби (OВ L 189, 3.7.1998 г., стр.  42). 
3  Закон за кредитните институции, обн. ДВ, бр. 59 от 21.07.2006 г.).  
4  Предложение за нова алинея 6 в член 121б от Закона за кредитните институции.  
5  Предложение за нов член 151а, алинея 1 от Закона за кредитните институции.  
ECB -PUBLIC  
2 отнемане на лиценз на кредитна институция, придобиване на квалифицирано дялово 
участие, както и при особени обстоятелства, когато срокът е 3 работни дни. Тези срокове 
могат да не бъдат приложени, ко гато е необходимо издаване на неотложно решение, за да 
се предотврати значителна вреда за финансовата система6. Законопроектът предвижда 
освен това възможност решението на БНБ да се връчва на адресата чрез електронна поща 
или факс, ако адресатът е посочил такива на БНБ7. 
1.2 Решения с условия и задължения  
Законопроектът предвижда, че с решенията на БНБ, които са приети за изпълнение на 
инструкции на ЕЦБ и с които се дават разрешения, одобрения или се предоставят права, 
могат да се определят условия, след изпълн ението на които решението поражда действие, 
както и допълнителни задължения и препоръки8. 
1.3 Задължение за предоставяне на информация  
Съгласно законопроекта кредитните институции и, когато е приложимо, финансовите 
холдинги и финансовите холдинги със смесена д ейност, както и техните акционери или 
съдружници се задължават да предоставят на БНБ всички необходими документи, 
информация и съдействие, изисквани с оглед осъществяването на банковия надзор, както и 
да се въздържат от действия, които биха могли да попреч ат на неговото провеждане9. 
1.4 Срокове за упражняване на определени надзорни правомощия  
Със законопроекта се предвижда БНБ да извърши своята оценка и да вземе решение в 
едномесечен срок от получаването на уведомление от кредитната институция i) дали да 
одобри  или да отхвърли предложените изменения в устава на кредитната институция10 и 
ii) дали да възрази на предложението за избор на независим одитор11. 
1.5 Административни наказания  
Съгласно законопроекта на лицата, които възпрепятстват БНБ, подуправителя, ръководещ 
Управление „Банков надзор“, или надлежно упълномощени от тях служители при 
осъществяване на надзорни правомощия, се налагат административни наказания12. 
 
2. Забележки  
2.1 Тясното сътрудничество между ЕЦБ и БНБ започна на 1 октомври 2020 г.13 ЕЦБ приветства 
предложените изменения, които целят хармонизиране на националната правна уредба на 
правото на изслушване с правната рамка на ЕНМ, както и поясняването, че решенията на 
                                                 
6  Предложение за нова алинея 7 в член 121б и нов член 151а, алинея 2 от Закона за кредитните институции.  
7  Предложение за изменение на член 151, алинея 7 от Закона за кредитните институции.  
8  Предложение за изменение на член 121б, алинея 4 от Закона за кредитните институции.  
9  Предложение за нова алинея 8 в член 80 от Закона за кредитните институции.   
10  Предложение за изменение на член 71, алинея 5 от Закона за кредитните институции.  
11  Предложение за изменение на член 76, алинея 6 от Закона за кредитните институции.  
12  Предложение за нова алинея 9 в член 152 от Закона за кредитните институции.  
13  Решение (ЕС) 2020/1015 на Европейската централна банка от 24 юни 2020 г. за установяване на тясно 
сътрудничество между Европейската централна банка и Българската народна банка (ЕЦБ/2020/30) (ОВ 
L 224I, 13.7.2020 г. стр.  1). 
ECB -PUBLIC  
3 БНБ за изпълнение на инструкции на ЕЦБ могат да пораждат действие след и зпълнението 
на условия и задължения и могат да включват препоръки. ЕЦБ също така приветства 
удължаването на определени срокове, което би улеснило сътрудничеството между ЕЦБ и 
БНБ при приемането на съответните решения по отношение на значими кредитни 
инстит уции14. 
2.2 Както вече беше отбелязано, ЕЦБ приема, че разпоредбите съгласно законопроекта ще се 
тълкуват в съответствие с другите разпоредби на Закона за кредитните институции, така че 
упражняването на пруденциалния надзор върху кредитните институции, установени в 
България, ще се осъществява съгласно рамката, предвидена в Регламент (ЕС) №  1024/2013 
на Съвета1516. 
2.3 Законопроектът удължава срока за надзорното одобрение на предложени изменения на 
устава на кредитна институция. ЕЦБ приветства удължаването на срока от 10 календарни 
дни на един месец  от датата на уведомяването за предложените изменения, тъй като 
предостав я повече време на компетентния орган да извърши неговата оценка и да проведе 
неговия процес на вземане на решение. Съгласно законопроекта издаването на надзорно 
решение се изисква както в случай на положителна, така и на отрицателна оценка на 
предложените изменения. Би могло обаче да се обмисли дали това изискване за изрично 
одобрение (под формата на надзорно решение) вместо това може да се формулира като 
изискване за предварително уведомяване с възможност компетентният орган да възрази в 
рамките на определ ен срок, така че ако не направи това (което означава, че оценката е 
положителна), предложените изменения да се считат за одобрени. Това би изглеждало 
подходящо, тъй като в противен случай изискването съгласно националното право да се 
издаде нарочно надзорн о решение при положителна оценка, би могло да увеличи времето, 
необходимо за вземане на решение в контекста на тясно сътрудничество.  
2.4 Съгласно член 76, алинея 4 от Закона за кредитните институции всяка банка съгласува 
предварително с БНБ избора на одитори. БНБ може да възрази на избора на одитори в 
рамките на определен срок и ако не възрази, предложението за избор на одитори се счита 
за съгласувано с БНБ. Удължаването на срока за възражение от 14 календарни дни на един 
месец  от датата на получаване на искането се приветства, тъй като предоставя повече 
време на компетентния орган да извърши неговата оценка и да проведе неговия процес на 
вземане на решение.  
2.5 Що се отнася до сроковете от един месец , предвидени в законопроекта, ЕЦБ отбелязва, че 
българските орган и могат да разгледат възможността периодът от един месец  да бъде 
определен като минимален времеви интервал или да бъде допълнително удължен, ако и 
доколкото се счита за подходящо според регулаторната рамка, за да се отчетат 
                                                 
14  Вж. параграфи 2.3—2.5 от наст оящото становище.  
15  Регламент (ЕС) №  1024/2013 на Съвета от 15 октомври 2013 г. за възлагане на Европейската централна 
банка на конкретни задачи относно политиките, свързани с пруденциалния надзор над кредитните 
институции (ОВ L  287, 29.10.2013 г., стр. 63). 
16  Параграф 4.4 от Становище CON/2020/10. Всички становища на ЕЦБ се публикуват на EUR -Lex. 
ECB -PUBLIC  
4 спецификите на тясното сътруднич ество с оглед на необходимото време за съвместна 
работа между ЕЦБ и БНБ в процеса на вземане на решения.  
 
Настоящото становище ще бъде публикувано на EUR -Lex. 
 
 
Съставено във Франкфурт на Майн на 22 декември  2020 година.  
 
[подпис ] 
 
Председател на ЕЦБ  
Christine LAGARDE